CELEX: 62007CA0567
Language: lt
Date: 2009-10-01 00:00:00
Title: Byla C-567/07: 2009 m. spalio 1 d. Teisingumo Teismo (pirmoji kolegija) sprendimas byloje ( Raad van State (Nyderlandai) prašymas priimti prejudicinį sprendimą) Minister voor Wonen, Wijken en Integratie prieš Woningstichting Sint Servatius (Laisvas kapitalo judėjimas — EB 56 straipsnis — Apribojimai — Pateisinimai — Aprūpinimo būstu politika — Bendro ekonominio intereso paslaugos)

21.11.2009   
            
            
               LT
            
            
               Europos Sąjungos oficialusis leidinys
            
            
               C 282/6
            
         2009 m. spalio 1 d. Teisingumo Teismo (pirmoji kolegija) sprendimas byloje (Raad van State (Nyderlandai) prašymas priimti prejudicinį sprendimą) Minister voor Wonen, Wijken en Integratie prieš Woningstichting Sint Servatius
   
   (Byla C-567/07) (1)
   
   (Laisvas kapitalo judėjimas - EB 56 straipsnis - Apribojimai - Pateisinimai - Aprūpinimo būstu politika - Bendro ekonominio intereso paslaugos)
   2009/C 282/09
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Raad van State
   
   
      Šalys pagrindinėje byloje
   
   
      Ieškovė: Minister voor Wonen, Wijken en Integratie
   
   
      Atsakovė: Woningstichting Sint Servatius
   
   
      Dalykas
   
   Prašymas priimti prejudicinį sprendimą — Raad van State — EB 56, 58 straipsnių, 86 straipsnio 2 dalies, 87 ir 88 straipsnių aiškinimas — Nacionalinis teisės aktas, draudžiantis įmonei, kurios uždavinys yra pagal įstatymą priskirti savo veiklą atitinkamos valstybės narės aprūpinimo būstais sričiai, be atitinkamo ministro išankstinio leidimo vykdyti veiklą užsienyje — Aprūpinimo būstais politika ir bendrasis interesas
   
      Rezoliucinė dalis
   
   EB 56 straipsnį reikia aiškinti taip, kad jis draudžia nacionalinės teisės aktą, koks nagrinėjamas pagrindinėje byloje, kuris aprūpinimo būstu srityje pagal Aprūpinimo būstu įstatymo (Woningwet) 70 straipsnio 1 dalį licencijuotų įstaigų veiklą užsienyje sieja su išankstiniu administracinio leidimo gavimu, nes toks teisės aktas nepagrįstas objektyviais, nediskriminuojančiais ir iš anksto žinomais kriterijais, leidžiančiais pakankamai apriboti nacionalinių valdžios institucijų diskreciją vertinti, ir tai turi patikrinti prašymą priimti prejudicinį sprendimą pateikęs teismas.
   
      (1)  OL C 64, 2008 3 8.